Azərbaycan Dövlət Qarabağ Tarixi Muzeyi

Azərbaycan Dövlət Qarabağ Tarixi Muzeyi — 1991-ci ildə Şuşada yaradılmış 1992-ci ildə isə Şuşa işğal olunduğuna görə fəaliyyətini dayandıran muzey. İşğaldan sonra muzeyin 1000-ə qədər eksponatı erməni işğalçıları tərəfindən qarət olunub. 

 Tarixi 
Azərbaycan Dövlət Qarabağ Tarixi Muzeyi 1991-ci ilin fevral ayında Azərbaycan Respublikasının Mədəniyyət Nazirliyinin əmri ilə Şuşada yaradılmışdır. Muzeyin yaradılma mərhələsində 550-dək eksponat fondu formalaşdırılmış, ştat cədvəli təsdiq edilmişdir. İlkin olaraq muzey üçün Firudin bəy Köçərlinin evi ayrılmış, lakin sonralar muzey Kurort Sanatoriya Birliyinə daxil edilmiş binaların birində müvəqqəti fəaliyyət göstərmişdir. Muzeyinin ilk direktoru Emin Ağayev olub. 8 may 1992-ci ildə Ermənistan Silahlı Qüvvələri tərəfindən Şuşa şəhərinin işğal edilməsi nəticəsində muzeyin minə yaxın eksponatı məhv edilmiş və aparılması mümkün olanları isə daşınmışdır. İşğaldan sonra ermənilər talan etdikləri muzey əşyalarını dünya ictimaiyyətinə erməni maddi mədəniyyət nümunələrı kimi təqdim edərək bır sıra ölkələrdə nümayiş etdirirlər. 

 Həmçinin bax 
 Şuşa abidələri
 Şuşa Xalça Muzeyi
 Üzeyir Hacıbəyovun ev-muzeyi

 İstinadlar 

Kateqoriya:Azərbaycandakı tarix muzeyləri
Kateqoriya:1991-ci ildə Azərbaycanda yarananlar
Kateqoriya:Şuşa muzeyləri
Kateqoriya:1991-ci ildə yaradılmış muzeylər
Kateqoriya:Qarabağ tarixi